Document ID: /roh_data/filtered/fineweb-2-filterrobots_roh.jsonl.gz/26098

Vinavant duai il cudeschet cotschen che votantas e votants survegnan avant las votaziuns federalas en emprima lingia infurmar. La Chanzlia federala ha ensemen cun ils departaments sviluppà in nov concept. Per exempel èsi vegnì adattà il cudeschet al cumportament da leger dal lectur dad oz.
Dapli plaz per arguments dals comités
Plinavant survegnan ils arguments dal comité d'iniziativa e dal comité da referendum pli bler plaz ch'enfin uss. Ils comités duain survegnir uschè bler plaz sco il Cussegl federal per lur arguments, mintgamai ina ed ina mesa pagina .
Probablamain vegn il cudeschet en nov vestgì l'emprima ga duvrads tar las votaziuns ils 23 da settember 2018.
RR actualitad 12:00